TCAPกำไร1Q58เป็นไปตามคาดแนะถือปีนี้ธุรกิจเช่าซื้อรถยนต์ที่ซบเซายังกดดัน
บล. ดีบีเอส วิคเคอร์ส ระบุในบทวิเคราะห์ (22 เม.ย.) ว่า บริษัท ทุนธนชาต จำกัด (มหาชน) หรือ TCAP รายงานกำไรสุทธิ ไตรมาส1/58 เท่ากับ 1.3 พันล้านบาท (+0.6% เทียบช่วงเดียวกันของปีก่อน, -2% เทียบไตรมาสก่อนหน้า) เป็นไปตามคาด โดย NIM เพิ่มขึ้นตามต้นทุนการเงินที่ต่ำลงและเป็นปัจจัยหลักที่หนุนกำไร รวมทั้งกำไรจากการขายเงินลงทุน & รายได้จากธุรกิจประกันช่วยหนุนรายได้ที่ไม่ใช่ดอกเบี้ยด้วย
22 เม.ย. 2558

บล. ดีบีเอส วิคเคอร์ส ระบุในบทวิเคราะห์ (22 เม.ย.) ว่า บริษัท ทุนธนชาต จำกัด (มหาชน) หรือ TCAP รายงานกำไรสุทธิ ไตรมาส1/58 เท่ากับ 1.3 พันล้านบาท (+0.6% เทียบช่วงเดียวกันของปีก่อน, -2% เทียบไตรมาสก่อนหน้า) เป็นไปตามคาด โดย NIM เพิ่มขึ้นตามต้นทุนการเงินที่ต่ำลงและเป็นปัจจัยหลักที่หนุนกำไร รวมทั้งกำไรจากการขายเงินลงทุน &amp; รายได้จากธุรกิจประกันช่วยหนุนรายได้ที่ไม่ใช่ดอกเบี้ยด้วย
สำหรับสินเชื่อ ไตรมาส1/58 ยังหดตัว 3.3% เทียบไตรมาสก่อนหน้า (สินเชื่อเช่าซื้อคิดเป็น 53% ของสินเชื่อรวมนั้นลดลง 2.9% เทียบไตรมาสก่อนหน้า) ด้าน NPL Ratio ลดลงเป็น 4.07% ในสิ้นไตรมาส และมี Coverage Ratio 88.9% ซึ่งเพิ่มจาก 84.8% ในสิ้นปี 57 ทั้งนี้กำไรสุทธิ ไตรมาส1/58 คิดเป็น 25% ของประมาณการกำไรทั้งปี 58 ของเรา
สำหรับทั้งปี 58 เราคาดว่าผลประกอบการยังถูกกดดันจากธุรกิจเช่าซื้อรถยนต์ที่ซบเซา เราจึงแนะนำถือ ให้ราคาพื้นฐาน 36 บาท เทียบเท่ากับ P/BV ปี 58 ที่ 0.8 เท่า